
Ami megmaradt

Kulcsszavak: megélt tér; linóleummetszet; nosztalgia; emlékezésfilozófia; meditatív folyamat
Az utóbbi két évben megtapasztalt tereink identitásformáló erejével foglalkoztam, különös figyelmet fordítva az emlékezés és nosztalgia pszichológiai mechanizmusaira egyéni és közösségi szinten. Monumentális fa- és linóleummetszet sorozataimban emlékeink esztétizálásának kérdéskörét vizsgáltam. A metszetek készítése során tapasztalt intenzív, majd lenyugtató munkafolyamatok a nosztalgia érzéséhez kapcsolható elengedés és elfogadás működését tükrözik. Számomra az alkotói folyamat egy meditatív utazás, amely a lélek mélyére hatol, így emlékezésfilozófiám nem csupán a múlt megörökítése, hanem egy belső felfedezés, amely gazdagítja a lelket, és erősíti az egyéni és közösségi identitást, összekapcsolva a múlt és a jelen idősíkjait.



